Ego Gualterus, Dei gratia Lingonensis episcopus, carte istius attestatione presentibus et futuris notifico quod Rogerius de Curterabodi, pro anima sua et pro animabus antecessorum suorum, dedit ecclesie Fonteneti quicquid habebat apud Lanias, molendinum videlicet suum terras et prata, et quicquid habebat in territorio ejusdem ville. Hujus rei testes sunt: Walterius, archipresbiter Eduensis; Jordanus, archipresbiter Tullionis; Warnerius, presbiter Fanii. Hanc elemosinam ut firmam permaneat sigilli nostri impressione confirmamus, et quicumque contra hanc venire voluerit, auctoritate nostra excommunicamus; hinc quoque testes sunt: Hugo de Plaaneto, Ulderius de Columberio, Rainaldus, major Tullionis, Gaufridus de Darceio, et Robertus, frater decani Montisbarri.